Hvis din sommerferie begynder med en flyvetur fra Aalborg Lufthavn, så gør du klogt i at holde dig orienteret på lufthavnens hjemmeside og hos det flyselskab, hvor du har booket din billet. Flere uheldige situationer rammer nemlig samtidig og gør livet surt for feriefolket. - Vi kommer til at køre med reduceret kapacitet i den kommende tid. Og det er desværre fulde fly, vi har måtte aflyse, siger lufthavnsdirektør Niels Hemmingsen. New York-fly aflyst Det hollandske flyselskab KLM har i denne uge aflyst 16 flyvninger til og fra Aalborg - otte hver vej. Selskabet har normalt fire daglige afgange til og fra Amsterdam. Aflysningerne følger ikke noget fast mønster, så det er svært at forudsige hvilke afgange, der rammes. Sikkert er det dog formentlig, at aflysningerne vil fortsætte noget tid endnu. Samtidig er SAS-flyet fra Aalborg til New York torsdag aften klokken 18.25 også aflyst. Det skyldes 'teknikbøvl', oplyser NIels Hemmingsen.

Referat:
En storm, mangel på personale og teknisk bøvl betyder aflysninger på flere ruter. Især KLM's afgange er hårdt ramt.